62019TO0141_INF
Определение на Общия съд (четвърти състав) от 6 май 2020 г. —Sabo и др./Парламент и Съвет
(Дело T‑141/19)
„Жалба за отмяна — Околна среда — Енергетика — Директива (ЕС) 2018/2001 — Включване на горскостопанската биомаса сред възобновяемите енергийни източници — Липса на лично засягане — Недопустимост“
1.
Жалба за отмяна — Физически или юридически лица — Актове, които ги засягат пряко и лично — Лично засягане — Критерии — Директива, с която се създава обща рамка за насърчаване на производството на енергия от възобновяеми източници и се определя цел за намаляване на емисиите на парникови газове — Жалба от частноправни субекти, които изтъкват нарушение на основни права — Липса на лично засягане — Недопустимост
(член 263, четвърта алинея ДФЕС; Директива 2018/2001 на Европейския парламент и на Съвета)
(вж. т. 24—27 и 29—34)
2.
Основни права — Право на ефективна съдебна защита — Контрол за законосъобразност на актовете на Съюза — Правила — Защита на това право от съда на Съюза или от националните съдилища в зависимост от правното естество на обжалвания акт — Възможност да се подава жалба за отмяна или да се отправя преюдициално запитване за преценка на валидността
(членове 263 ДФЕС, 267 ДФЕС и 277 ДФЕС; член 47 от Хартата на основните права на Европейския съюз)
(вж. т. 41—43)
3.
Жалба за отмяна — Физически или юридически лица — Актове, които ги засягат пряко и лично — Тълкуване contra legem на условието, свързано с необходимостта от лично засягане — Недопустимост
(член 263, четвърта алинея ДФЕС)
(вж. т. 44 и 45)
Предмет
Искане на основание член 263 ДФЕС за частична отмяна на Директива (ЕС) 2018/2001 на Европейския парламент и на Съвета от 11 декември 2018 година за насърчаване използването на енергия от възобновяеми източници (OB L 328, 2018 г., стр. 82), доколкото включва горскостопанската биомаса сред възобновяемите енергийни източници
Диспозитив
1)
Отхвърля жалбата като недопустима.
2)
Няма основание за произнасяне по молбите за встъпване на Комисията, U. S. Industrial Pellet Association, Stichting Dutch Biomass Certification и Stichting RBCN (Rotterdam Biomass Commodities Network).
3)
Г‑н Peter Sabo и останалите жалбоподатели, чиито имена са посочени в приложението, понасят направените от тях съдебни разноски, както и тези на Европейския парламент и на Съвета на Европейския съюз.
4)
Комисията, U. S. Industrial Pellet Association, Stichting Dutch Biomass Certification и Stichting RBCN (Rotterdam Biomass Commodities Network) понасят съответно направените от тях съдебни разноски във връзка с молбите за встъпване.